

REPUBLIKA HRVATSKA

VARAŽDINSKA ŽUPANIJA

GRAD IVANEC

GRADSKO VIJEĆE

KLASA: 810-01/13-01/15

URBROJ: 2186/12-02/02-13-1

Ivanec, 23. prosinca 2013.

Na temelju članka 28. st.1. al.1. Zakona o zaštiti i spašavanju („Narodne novine“ br. 174/04, 79/07, 38/09, 127/10) te članka 35. Statuta Grada Ivanca („Službeni vjesnik Varaždinske županije“ br. 21/09, 12/13, 23/13 – pročišćeni tekst), Gradsko vijeće Grada Ivanca na 5. sjednici održanoj dana 23. prosinca 2013. godine, donosi

**SMJERNICE ZA ORGANIZACIJU I RAZVOJ SUSTAVA**

**ZAŠTITE I SPAŠAVANJA NA PODRUČJU**

**GRADA IVANCA ZA 2014. GODINU**

1. **UVOD**

Na temelju Analize o stanju sustava zaštite i spašavanja na području Grada Ivanca, a sukladno razmjeru opasnosti, prijetnji i posljedicama većih nesreća i katastrofa, utvrđenih procjenom ugroženosti ljudi, okoliša, materijalnih i kulturnih dobara, s ciljem zaštite i spašavanja ljudi, materijalnih dobara te okoliša kao i ravnomjernog razvoja svih nositelja sustava zaštite i spašavanja (civilne zaštite, vatrogasnih postrojbi i zapovjedništava, stožera zaštite i spašavanja, udruga građana od značaja za zaštitu i spašavanje, službi i pravnih osobe koje se zaštitom i spašavanjem bave u okviru redovne djelatnosti) donose se smjernice za organizaciju i razvoj sustava za zaštitu i spašavanje u 2014. godini (u daljnjem tekstu: Smjernice)

Smjernice se odnose na slijedeće:

1. **STOŽER ZAŠTITE I SPAŠAVANJA**

Stožer zaštite i spašavanja osniva se u svakoj jedinici lokalne i područne (regionalne) samouprave i na razini Republike Hrvatske, a aktivira se kada se proglasi stanje neposredne prijetnje, katastrofe i velike nesreće. Stožer zaštite i spašavanja je stručna potpora gradonačelniku kod rukovođenja operativnim snagama, te je za njegovu ulogu praćenja, planiranja i usklađivanja aktivnosti sustava zaštite i spašavanja potrebno osigurati konstantno usavršavanje na slijedeći način:

Državna uprava za zaštitu i spašavanje kao nositelj osposobljavanja i usavršavanja u sustavu zaštite i spašavanja, sukladno zakonskim obvezama izradila je programe osposobljavanja čelnika jedinica lokalne samouprave, te stožera zaštite i spašavanja i zapovjedništva civilne zaštite, te je potrebno u 2014. godini provesti program osposobljavanja Stožera zaštite i spašavanje.

Nositelj: Grad Ivanec

Izvršitelj: Državna uprava za zaštitu i spašavanje

Rok izvršenja zadaće: Prema dinamici DUZS-a

**3. ZAPOVJEDNIŠTVO CIVILNE ZAŠTITE**

Zapovjedništvo civilne zaštite Grada Ivanca osnovano je za zapovijedanje snagama sredstvima civilne zaštite u slučaju neposredne prijetnje, katastrofe i velike nesreće na području Grada Ivanca . Zapovjedništvo civilne zaštite Grada Ivanca mobilizira se i poziva sukladno operativnom planu civilne zaštite, na prijedlog zapovjednika i po nalogu gradonačelnika, putem Županijskog centra 112.

U 2014. godini potrebno je provesti osposobljavanje Zapovjedništva civilne zaštite Grada Ivanca

Nositelj: Grad Ivanec

Izvršitelj: Državna uprava za zaštitu i spašavanje

Rok izvršenja zadaće: Prema dinamici DUZS-a

**3.1. POSTROJBA CIVILNE ZAŠTITE I POVJERENICI CIVILNE ZAŠTITE**

U svrhu povećanja spremnosti i mogućnosti u provođenju akcija zaštite i spašavanja potrebno je:

Izvršiti smotru i osposobljavanje postrojbe civilne zaštite opće namjene Grada Ivanca I povjerenika civilne zaštite s područja Grada Ivanca.

* Nositelj: Grad Ivanec,
* Izvršitelj: PUZS Varaždin,
* Rok izvršenja: Prema dinamici Područnog ureda za zaštitu i spašavanje Varaždin
* Planirana sredstva: Trošak smotre

**4. VATROGASTVO:**

U cilju spremnosti i brzog djelovanja vatrogasnih postrojbi za 2014. godinu planirane su aktivnosti:

* Izvršiti opremanje, osposobljavanje i usavršavanje prema planovima zaštite od požara
* Izraditi višegodišnji plan opremanja DVD-ova u sastavu Zajednice

Oprema koja nedostaje a bila bi nužna u provođenju akcija zaštite i spašavanja

* Razmotriti mogućnost nabave odgovarajućeg vozila za drugo središnje društvo - DVD Radovan,
* 2-3 električne potopne pumpe većeg kapaciteta,
* hidraulički alat jače snage (postojeći je već star i preslab za vozila novije generacije), komplet opreme za pružanje prve pomoći prilikom nesreća koje su udaljene od središta Grada (planina Ivančica),
* dopuniti opremu za spašavanje (alpinistička užad, razni karabini, nosila speleološka),
* svjetiljke U „S“ izvedbi – 10 kom ,
* ručne radio postaje - 12 kom,
* kompresor za punjenje boca zrakom (najbliži je u VŽ) .

**5. UDRUGE GRAĐANA OD ZNAČAJA ZA ZAŠTITU I SPAŠAVANJE**

1. Hrvatska gorska služba spašavanja
2. Lovačko društvo „Jelen“ Ivanec
3. Športsko ribolovno društvo „Ivančica“ Ivanec
4. Hrvatsko planinarsko društvo „Ivančica“ Ivanec
5. Speleološka udruga Ivanec
6. Planinarski klub Ivanec

Lovačka udruga „Jelen“ Ivanec, Športsko ribolovno „Ivančica“ Ivanec, Hrvatsko planinarsko društvo „Ivančica Ivanec i Speleološka udruga Ivanec angažiraju se sukladno Planu zaštite i spašavanja Grad Ivanca a temeljem razrađenih mjera zaštite i spašavanja

**HRVATSKI CRVENI KRIŽ – Gradsko društvo crvenog križa Ivanec**

Hrvatski crveni križ u cilju spremnosti za angažiranjem u akcijama zaštite i spašavanja u 2014. godini planira:

* osigurati sve potrebne uvjete (ljudski resursi – članovi/volonteri, skladišni prostor, oprema) za formiranje gradskog interventnog tipa

Materijalna osposobljenost na razini je ranijih godina (9 opremljenih torbica za pružanje prve pomoći, 30 pokrivača, prehrambeno higijenski paketi, te rabljena odjeća i obuća koja se dijeli socijalno ugroženom stanovništvu ali može služiti i kao pomoć stanovništvu zahvaćenom velikom nesrećom ili katastrofom).

**6. SUSTAV UZBUNJIVANJA GRAĐANA**

Cilj: uspostava sustava uzbunjivanja. U organizaciji zaštite i spašavanja u gradu, pored ostalih subjekata, telekomunikacijska podrška, odnosno sustav veza u kriznim situacijama, pokazao se vrlo bitnim čimbenikom kvalitetnog sustava zaštite i spašavanja, te je stoga potrebno:

* nastaviti rad na unaprjeđenju sustava veza svih sudionika zaštite i spašavanja u skladu s normama u Europi,
* nastaviti rad na unaprjeđenju sustava uzbunjivanja stanovništva u slučaju nesreća.

**7. EDUKACIJA STANOVNIŠTVA NA PODRUČJU ZAŠTITE I SPAŠAVANJA**

Cilj: podizanje razine svijesti građana kao sudionika sustava zaštite i spašavanja.

Katastrofe, kao specifična krizna stanja, javljaju se kada nesreće ili krize uzrokovane prirodnim silama ili ljudskom aktivnošću (utjecajem na okoliš, tehnologijom), djeluje na ljude u tolikoj mjeri da ugroženo stanovništvo nije u mogućnosti kontrolirati tijek događaja i uspješno se nositi s nanesenim udarima, gubicima i štetama. Učestalost i ozbiljnost katastrofa u mnogome se može smanjiti ili ublažiti njene posljedice ako se posveti veća pozornost predviđanjima, promatranjima, planiranju načina pomoći kao i općoj pripravnosti za adekvatni odgovor na krizu, odnosno katastrofu ukoliko se ona dogodi.

Te je tako potrebno izvršiti:

* upoznavanje građana sa sadržajem Planova zaštite putem javnih rasprava u mjesnim odborima te putem web stranice Grada,
* Nositelj zadaće - Grad Ivanec (Stožer zaštite i spašavanja i Zapovjedništvo civilne zaštite Grada Ivanca).
* rok izvršenja navedene zadaće je studeni 2014. godine.

**8. FINANCIRANJE SUSTAVA ZAŠTITE I SPAŠAVANJA**

Cilj: racionalno, funkcionalno i učinkovito djelovanje sustava zaštite i spašavanja. Prema Zakonu o zaštiti i spašavanju potrebno je utvrditi izvore i način financiranja sustava zaštite i spašavanja na području Grada. Stoga su, u Proračunu Grada Ivanca za 2014. godinu, planirana sredstva:

|  |  |
| --- | --- |
| Namjena: | Planirani iznosi u HRK |
| Civilna zaštita | 13.000,00 |
| Gradska vatrogasna zajednica | 469.740,00 |
| Gradsko društvo Crvenog križa | 105.498,00 |
| Hrvatska gorska služba spašavanja | 20.000,00 |
| Veterinarska stanica Ivanec | 32.000,00 |
| Zavod za javno zdravstvo (mjere suzbijanja štetnika kao mogućih prijenosnika zaraznih bolesti) | 45.000,00 |
| UKUPNO | 685.238,00 |
|  |  |

**9. SURADNJA NA POLJU ZAŠTITE I SPAŠAVANJA**

Cilj: razmjenom iskustava, podataka, znanja i vještina sa odgovarajućim institucijama zaštite i spašavanja iste razine postići podizanje razine sigurnosti civilnog stanovništva, imovine, te eko-sustava. U okviru Varaždinske županije, te i šire potrebno je kontinuirano razrađivati i usklađivati sustave zaštite i spašavanja, dogovarati zajednički djelovanje i pružanje međusobno pomoći u skladu sa pozitivnim propisima. Nastaviti suradnji s Područnim uredom za zaštitu i spašavanje Varaždin s ciljem jačanja i usavršavanja operativnih i drugih snaga zaštite i spašavanja na području Grada Ivanca.

Ove Smjernice objaviti će se u Službenom vjesniku Varaždinske županije.

PREDSJEDNIK GRADSKOG

VIJEĆA GRADA IVANCA:

Edo Rajh, dipl.oecc.